Hola, aquesta any la nit de Sant Joan l'anava a passar amb uns amis a una terrasseta d'un atic, en plan tranqui, un soparet , beguda petards... però el tema s'ha anul·lat.Que fareu aquest sant joan?? tema concerts a la platja i tal? A veure si em podeu donar idees. M'interessaria que fos alguna cosa no molt multitudinaria, sòc de Barcelona pero tinc intensio de desplaçar-me, iaxò si, maxim un parell d'hores amb cotxe.gracies!!!
Dijous de Patum 
Amb els de la colla, hem pensat de baixar a Patum el dia de la revetlla. Quins dies dura enguany la Patum i quins concerts/actes hi ha? Cada any em coincidia amb exàmens, ja que era a començaments de juny i aquest any per fi podrem venir!!! 
A veure, el dia de la revetlla és Dijous de Patum i coincideix amb el dia gros de la festa, Dijous de Corpus. Si vens aquest dia o bé diumenge, dia en el qual es fa el mateix que dijous, veuràs això: http://www.tv3.cat/videos/2947110/La-Patum-de-Berga-2010 (retransmissió del Dijous de Patum de l'any passat feta per TV3) La Patum dura enguany com cada any, de dimecres 22 a diumenge 26. El dimecres i el dissabte són els dies de passacarrers, en els quals maces, guites i els dos gegants vells surten a fer salts per tota Berga i el dijous i diumenge són els dies de Patum Completa, primer amb la Patum de Lluïment al migdia (una Patum molt solemne i light) i a la nit amb la Patum més animada, divertida, perillosa, desenfrenada... i sobretot amb una peça clau: el salt de plens, el punt àlgid de la festa. El divendres és el dia de la Patum Infantil, es fa el mateix que dijous i diumenge però amb comparses més petites i la plaça s'omple de criatures. Pels adults normalment aquest dia serveix per descansar del què s'ha fet dimecres i dijous i preparar el cos i la ment per dissabte i diumenge. Pel que fa a concerts, les Barraques són obertes cada dia, i el concert més important és el dissabte, aquest any serà encapçalat per Strombers, Kayo Malayo i Kòdul. De totes maneres aquí tens l'esdeveniment al Facebook de les Barraques perquè hi puguis veure qui hi toca cada nit: http://www.facebook.com/event.php?eid=170590853001851 I sobretot, si veniu siusplau respecteu la festa i si decidiu baixar a la Plaça a saltar tingueu en compte que us podeu cremar, podeu caure i sereu molt i molt empesos. Pel que fa al salt de plens, si pujeu el Dijous us recomano que el primer us el mireu des de fora i si us veieu amb cor d'entrar-hi ho feu en el segon, sempre seguint les instruccions que us donaran des de megafonia (de salts de plens n'hi ha quatre durant tota la festa, dos dijous i dos diumenge).Au, aquí ho tens. Mira el vídeo que t'he enllaçat i sàpigues que és això el que t'hi trobaràs.
Moltes gràcies per la informació!  Evidentment, intentarem gaudir la festa al màxim però sempre respectant-ho tot. 
 Aquesta és l'actitud.
Tant de bo tots els que pugen vinguessin fermament decidits a respectar la festa... I aquest any preparem-nos que l'onada de pixapins (en el sentit més despectiu de la paraula) pot ésser brutal dijous i dissabte 
És un tòpic que he sentit moltes vegades que els pixapins es comporten fatal... i no ho entenc. Una festa com aquesta no val la pena fotre-la malbé amb comportaments estúpids. PD: Tinc una pregunta; hi ha zones d'aparcaments grans? És a dir, es pot aparcar bé i tal? En principi, a no ser que hi hagi albergs disponibles (ho dubto molt), ens haurem de quedar a dormir als cotxes...
Prop de barraques (on fan els concerts i tal) hi ha una mena de rotonda d'herba on si dorm molt bé. 
San Fermines style!